Joakiminterfest

**JoakimInterFest** je međunarodni pozorišni festival (od 2019. Joakimfest) koji se održava svake godine od 7. do 15. oktobra u Kragujevcu..

Festival je dobio ime po Joakimu Vujiću, direktoru prvog srpskog teatra osnovanog u Kragujevcu 1835. godine.
Domaćin Festivala je Knjaževsko-srpski teatar, organizator Direkcija Festivala a glavni pokrovitelj Grad Kragujevac.

## Razvoj

Knjaževsko-srpski teatar je najstarije srpsko pozorište, osnovano u Kragujevcu 1835. godine. U svojoj skoro dva veka dugoj tradiciji postalo je jedan od najznačajnijih bastiona srpske kulture. Najveća imena srpskog glumišta započela su svoju umetničku karijeru na sceni ovog pozorišta. Danas, Teatar svoju delatnost obavlja na tri scene: Scena Joakim Vujić, Scena Ljuba Tadić i Scena Mija Aleksić. U okviru pozorišta deluje Galerija Joakim, Teatroteka, a aktivna je i izdavačka delatnost, Revija Joakim, edicija Joakimovi potomci, edicija Premijera.

Iz Teatra su 1965. inicirani Susreti profesionalnih pozorišta Srbije Joakim Vujić (centralne Srbije), koji su svake godine u maju održavani u drugom od desetak gradova, sve do 2003. godine. Od 2004. godine stalan je domaćin JoakimFesta, Festivala najboljih pozorišnih predstava Srbije po tekstovima domaćih autora, a od oktobra 2006. godine i JoakimInterFesta, Međunarodnog pozorišnog festivala malih scena.

Prvi JoakimInterFest je održan u Kragujevcu, Knjaževsko-srpskom teatru od 7. do 14. oktobra 2006. godine. Na Festivalu je izvedeno trinaest predstava iz šest zemalja: Engleske, Rumunije, Slovenije, Hrvatske, Crne Gore i Srbije. Žiri je za najbolju predstavu proglasio komad *Okamenjeni princ* Heninga Mankela u izvođenju Malog pozorišta Duško Radović iz Beograda.

Knjaževsko-srpski teatar i Direkcija Festivala inicirali su osnivanje JoakimInterFesta sa idejom da svake godine predstave neku od esencijalnih pozorišnih vrednosti povezanih pre svega istraživačkom i inovativnom tematikom. Na dosadašnjim festivalima (prvih pet festivala) izvedena je 61 predstava i učestvovala su pozorišta iz 19 zemalja: Rusija, SAD, Velika Britanija, Italija, Španija, Danska, Rumunija, Slovačka, Poljska, Bugarska, Slovenija, Hrvatska, Makedonija, Republika Srpska, Bosna i Hercegovina, Crna Gora, Srbija, Ukrajina i Kanada. Od 2010. godine JoakimInterFest je član dve međunarodne pozorišne mreže, Nove evropske pozorišne akcije NETA i Međunarodne pozorišne mreže svetskih pozorišta InterAkt.

Početkom 2019. godine izborom kritičara Slobodana Savića, na mesto selektora i umetničkog direktora, festival menja naziv u Joakimfest (2020).

## Nagrade

* Joakimova nagrada za najbolju predstavu,
* Joakimova nagrada za režiju,
* Joakimova nagrada za glumu,
* Joakimova nagrada za vizuelnost predstave,
* Joakimova specijalna nagrada,
* Nagrada publike.

## Joakimova nagrada za najbolju predstavu

* 2006. - *Okamenjeni princ*, tekst Hening Mankel, reditelj Mark van der Velden, u izvođenju Malog pozorišta Duško Radović,
* 2007. - *Revizor*, tekst Nikolaj Gogolj, reditelj Horaciu Malaele, u izvođenju Teatra komedije iz Bukurešta,
* 2008. - *Ćeif*, tekst Mirza Fehimović, reditelj Egon Savin, u izvođenju Beogradskog dramskog pozorišta,
* 2009. - *Višnjik*, tekst Anton Pavlović Čehov, reditelj Aleksandar Dunđerović, u izvođenju Kolektiv teatra iz Mančestera,
* 2010. - *San letnje noći*, tekst Vilijam Šekspir, reditelj Zoltan Puškaš, u izvođenju Ujvideki sinhaz iz Novog Sada.
* 2011. - *Crveno*, po motivima romana *Zovem se crveno* Orhana Pamuka u režiji Martina Kočovskog, i u produkciji NETA, Nove evropske pozorišne akcije.
* 2012. - *Marat The Sade*, izvorni rad Petera Vajsa u režiji Andraša Urbana, u izvođenju Novosadskog pozorišta (Ujvideki sinhaz).
* 2013. - *Grebanje ili kako se ubila moja baka* dramske spisateljice Tanje Šljivar u režiji Selme Spahić, u izvođenju Bosanskog narodnog pozorišta iz Zenice.
* 2014. - *Naš razred* – Tadeuš Slobođanek, režija Vladimir Milčin / NU Teatar za decu i mlade- Skopje (S.Makedonija)
* 2015. - *Кainov ožiljak* - dramatizacija Spasoja Ž. Milovanovića, po romanu Dejana Stojiljkovića i Vladimira Kecmanović, režija: Jug Radivojević / Šabačko pozorište (Srbija)
* 2016. - *Mi smo oni na koje su nas roditelji upozoravali* - Tanja Šljivar, režija: MirjanaКaranović /Bosansko narodno pozorište Zenica/Кamerni teatar 55 Zagreb (Bosna i Hercegovina/Hrvatska)
* 2017. - *Shakespeare, sonnet 66* – inspirisano Šekspirovim sonetom 66, režija: Кokan Mladenović /Mađarsko državno pozorište „Čiki Gergelj“ Temišvar (Rumunija) 
* 2018. - *Ustav republike Hrvatske* - Ante Tomić i Rajko Grlić, režija:  Vinko Brešan / Satiričko kazalište Кerempuh (Hrvatska)
* 2019. - *Medejini dečaci* - inspirisan Euripidovom Medejom, tekst i režija: Andrej Mažeri /Pozorište Apolo 111, Bukurešt (Rumunija)
* 2020. -  *Zašto je poludeo gospodin R?,* Rajner Verner Fasbinder, Mihael Fengler, režija: Bobo Jelčić / Jugoslovensko dramsko pozorište (Srbija)
* 2021. - *I konje ubijaju zar ne?*, Horas Mekoj, dramatizacija i režija Martin Kočovski / Narodno pozorište Bitolj, Severna Makedonija
* 2022. - *Pistanak*, Nina Rejn, režija Nebojša Bradić / Atelje 2012
* 2023. - *Što na podu spavaš*, po istoimenom romanu Darka Cvijetića, režija Kokan Mladenović / SNP Novi Sad, Gradsko dramsko kazalište "Gavela", Narodno pozorište Sarajevo i Festival MESS
* 2024. - *Ćelava pjevačica*, Ežen Jonesko, režija Jagoš Marković, Centar za kulturu Tivat, Crna Gora
* 2025. - *Moje pozorište*, autorski projekat Borisa Liješevića, Atelje 212, Beograd, Srbija

## Festivali

## Galerija

|9. JoakimInterFest
|JoakimInterFest 2016
Datoteka:PlakatJoakiminterfest2008.jpg‎|JoakimInterFest 2008
Datoteka:Joescena.jpg|Scena Joakim Vujić
Datoteka:Hommage à Harold Pinter, 2006.jpg|*Suđenje [[Harold Pinter|Haroldu Pinteru]]* JoakimInterFest 2006
Datoteka:Inter06joe.jpg|H. Mankel *Okamenjeni princ* JoakimInterFest 2006
Datoteka:biljana.jpg|Biljana Srbljanović 2007
Datoteka:nagrade2007.jpg|JoakimInterFest 2007
Datoteka:Ceif08.jpg|M. Fehimović *Ćeif* JoakimInterFest 2008
Datoteka:Milosevic at the Hague.jpg|Milan Dragićević *Milošević u Hagu* JoakimInterFest 2009


## Veze

* Knjaževsko-srpski teatar
* Joakimfest
* Statueta Joakim Vujić
* Prsten sa likom Joakima Vujića
* Kragujevac

## Reference

## Vanjske veze

* Joakimfest
* Knjaževsko-srpski teatar
* Grad Kragujevac